Document ID: /roh_data/filtered/fineweb-2-filterrobots_roh.jsonl.gz/37400

Ils emprims fastizs en furma da fotografias dal tschaiver a Domat dateschan enturn il 1908. Tenor l'archivar da Domat Theo Haas datti dentant en l'archiv da Domat in document dal 1529, nua ch'il tschaiver vegn gia numnà.
Suenter è il tschaiver adina puspè da chattar en ils documents d'antruras. L'emprima fotografia da l'archiv è dal 1908 e mussa il til da bagordas da gievgia grassa tras Domat.
Lescha da tschaiver
Dapi il 1946 datti a Domat ina lescha da tschaiver. Quella è vegnida inoltrada per reglar il temp da tschaiver e per procurar per urden. Da l'autra vart è quai pass stà impurtant per l'emancipaziun. Dapi il 1946 dastgan las dunnas numnadamain era sa mascrar da tschaiver.
RR actualitad 08:00